
ИЗВОД ИЗ ЗАПИСНИКА СА XXI РЕДОВНЕ СЈЕДНИЦЕ СКУПШТИНЕ ОПШТИНЕ ТЕСЛИЋ, ОДРЖАНЕ ДАНА 27.12.2022. ГОДИНЕ, У СКУПШТИНСКОЈ САЛИ (ЗГРАДА ЗАВОДА ЗА ЗАПОШЉАВАЊЕ) У ТЕСЛИЋУ, СА ПОЧЕТКОМ У 10:00 ЧАСОВА

XXI редовна сједница Скупштине општине Теслић одржана је у уторак, дана 27.12.2022. године, у скупштинској сали (зграда Завода за запошљавање) у Теслићу. Скупштина је почела са радом у 10:00 часова. Сједницом је предсједавао предсједник Скупштине општине (СО) Саво Касаповић и исту је сазвао актом број: 01-013-139/22 од дана 19.12.2022. године.

На почетку сједнице је било присутно 26 одборника, чиме су се стекли услови да Скупштина може легитимно и несметано доносити одлуке. Одсутни су били одборници: Срђан Кљечанин, Ђорђе Гајић и Марко Тривуновић. Одборник Ђорђе Гајић је обавијестио предсједника СО да због оправданих разлога неће моћи присуствовати скупштинском засједању, док одборници Срђан Кљечанин и Марко Тривуновић нису најавили разлог свог одсуства. Сједници су такође присуствова-ли: замјеник Hачелника општине Теслић, Милован Станковић, начелници одјеље-ња Општинске управе Теслић, те представници медија. Прије утврђивања прије-длога дневног реда, предсједник СО је ставио на расправу Извод из записника са ХХ редовне сједнице, одржане дана 06.12.2022. године. С обзиром на то да није било примједби на Извод из записника са XХ редовне сједнице, предсједник СО је исти дао на гласање, који је усвојен са:

Гласање: 21 „ЗА“, 0 „ПРОТИВ“, 0 „УЗДРЖАНИ“.
Предсједник СО је обавијестио Скупштину да је засједала Комисија за прописе, која је утврдила да су предложени акти за XXI редовну сједницу СО у складу са законском регулативом, а на сједници Комисије за прописе била су присутна четири члана. 
На основу члана 70. став (6) Пословника о раду Скупштине  општине Теслић („Службени гласник општине Теслић“, број: 4/17) начелник предлаже да се сљедеће тачке скину са предложеног дневног реда: 
1. Приједлог Одлуке о начину и условима откупа градског грађевинског земљишта за потребе изградње jaвних површина и саобраћајница;

2. Приједлог Одлуке о измјени Одлуке о мртвозорничкој служби на подручју општине Теслић.

На основу члана 70. Пословника о раду Скупштине  општине Теслић („Службени гласник општине Теслић“, број: 4/17) начелник општине предлаже допуну дневног реда са сљедећим тачкама: 

1. Приједлог Одлуке о стављању ван снаге Одлуке о мртвозорничкој служби на подручју општине Теслић.
Предсједник СО је отворио расправу поводом Приједлога Дневног реда за XXI редовну сједницу СО Теслић.
Синиша Гаврић – Жели да добије одговор на сљедеће питање: „Зашто је са дневног реда повучен Приједлог Одлуке о начину и условима откупа градског грађевинског земљишта за потребе изградње jaвних површина и саобраћајница“?
Пошто није било приједлога за измјену и допуну дневног реда за XXI редовну сједницу СО Теслић, предсједник СО је исти ставио на гласање уз предложене измјене од стране Начелника општине Теслић:
Д н е в н и  р е д

1. Приједлог Буџета општине Теслић за 2023. годину:

а) Приједлог Одлуке о усвајању Буџета општине Теслић за 2023. годину; 

б) Приједлог Одлуке о извршењу Буџета општине Теслић за 2023. годину;

2. Приједлог Програма рада Скупштине општине Теслић за 2023. годину;
3. Приједлог Одлуке о начину и условима продаје градског грађевинског земљишта непосредном погодбом у улици Карађорђева;
4. Давање сагласности на Приједлоге програма рада и финансијског плана за 2023. годину:

- ЈЗУ Дом здравља "Свети Сава" Теслић;

- ЈУ Центар за социјални рад Теслић; 

- ЈУ Народна библиотеке "Данило Киш" Теслић; 

- ЈУ Туристичке организације општине Теслић; 

- ЈУ Спортски центар „ Радолинка“ Теслић;

- ЈУ „Културни центар Теслић“;

- ПКД „Рад“ а.д. Теслић 

- КП „Комуналац“ а.д. Теслић

5. Нацрт Програма додјеле подстицајних средстава за пољопривреду у 2023. години; 
6. Приједлог Правилника о начину и поступку исплате једнократне новчане помоћи за рођење првог, другог, трећег, четвртог и сваког наредног дјетета на подручју општине Теслић;

7. Приједлог Одлуке о давању Спортских објеката Стрелиште и Стадион на локалитету Радолинка на управљање ЈУ СЦ „Радолинка“ Теслић;
8. Приједлог Одлуке о стављању ван снаге Одлуке о мртвозорничкој служби на подручју општине Теслић;

9. Кадровска питања:

а) Приједлог Рјешења о престанку дужности в.д. чланова Управног одбора ЈУ „Културни центар Теслић“;

б) Приједлог Рјешења о именовању чланова Управног одбора ЈУ „Културни центар Теслић“;

в) Приједлог Рјешења о разрјешењу члана Комисије за привреду, друштвене дјелатности и развој;

г) Приједлог Рјешења о именовању члана Комисије за привреду, друштвене дјелатности и развој;

10. Одборничка питања;
11. Разно.
Дневни ред је усвојен са:

Гласање: 18 „ЗА“, 0 „ПРОТИВ“, 8 „УЗДРЖАНИ“.

Ад. 1. Приједлог Буџета општине Теслић за 2023. годину;
Уводно излагање је изнијела Деана Вуковић, начелник Одјељења за финансије.

Предсједник СО је отворио расправу поводом Приједлог Буџета општине Теслић за 2023. годину.

Предраг Девић – У име клуба одборника СНСД-а је предложио сљедеће амандмане и затражио је да се одборници по сваком амандману појединачно изјасне:
АМАНДМАН I

Код буџетског корисника Кабинет начелника, економски код 415200 Приватни вртићи - помоћ родитељима, предвиђена средства од 70.000,00 КМ нису довољна.

Извршити релокацију средстава са економског кода 511300 – Набавка постројења и опреме и предвиђени износ повећати за 20.000,00 КМ.

АМАНДМАН II

У оквиру буџетског корисника: Кабинет начелника, економски код 415200 - Помоћ вјерским заједницама, предлажем повећање за 20.000,00 КМ.

Извршити релокацију средстава са економског кода 412700 – Јавно информисање.

Образложење: Ова средства планирати за трошкове наставка обнове цркве Светог Пророка Илије.
АМАНДМАН  III

Код буџетског корисника Одјељење за привреду и пољопривреду, економски код 414100 – Субвенција нефинансијским субјектима подстицај у привреди, предвиђе-но је 250.000,00 КМ и приједлог је да се ова ставка повећа за 50.000,00 КМ.

Извршити релокацију средстава са економског кода 511300 – Набавка опреме и намјештаја.

АМАНДМАН IV

Код буџетског корисника Одјељење за друштвене дјелатности, економски код 415200 – Програм младих, да се повећа предвиђени износ од 6.000,00 КМ на 16.000,00 КМ.

Извршити релокацију средстава са буџетске резерве.

 АМАНДМАН V

Koд буџетског корисника Одјељење за борачко – инвалидску заштиту, економски код 415200 – Грант мјесним борачким организацијама, да се повећа са предложених 35.000,00 КМ на 50.000,00 КМ.

Релокацију средстава извршити са економског кода 511300 – Набавка опреме и намјештаја.

Александар Шакановић – „Ми смо добијали за дворану намјенска средства која смо трошили за инвестиционо одржавање спортског објекта, а ове године су та средства трошена за санацију паркета, а сљедеће године смо били предвидјели да средства која добију спортске организације буду утрошена на реконструкцију расвјетних тијела. Међутим, то није било могуће, па сам због тога узео своје учешће на јавној расправи, гдје сам замолио начелницу Одјељења за финансије да та средства надомјестимо и да нам се то повећа, ако је икако могуће, како би могли ући у ту инвестицију, јер овдје се ради о једном важном сегменту реконструкције за све кориснике Спортског центра, па и за саму установу, али и за Буџет општине Теслић, јер је познато да је ЈУ Спортски центар „Радолинка“ Теслић прешла на трезорски ниво пословања и да као дворана немамо свој жиро рачун и самим тим нам се на тај начин не могу пребацивати средства, тако да смо били ускраћени за тих 25.000,00 КМ, колико фактички и кошта тај пројекат. Искористићу прилику да се захвалим предлагачу овог документа што је уважио наш вапај за овом врстом помоћи и надам се да ћемо у сљедећој години успјети завршити овај пројекат, јер тиме би уштедјели 80,68% електричне енергије, а свима нам је познато да су сви енергенти поскупјели, поготово електрична енергија“. (...) На крају свог излагања је констатовао да ће клуб одборника СДС-а у потпуности подржати Приједлог Буџета општине Теслић за 2023. годину.
Радислав Ђурић – Рекао је да у МЗ Младиковине нису урађене активности које су биле у 2022. години планиране, као што је асфалт за Цвијиће и апелује да се то обавезно планира и заврши у наредној години. Такође, напоменуо је и на то да се води рачуна о насипању путева и да се то сљедеће године ради домаћински и да не буде пропуста по том питању.
Предсједник СО је обавијестио Скупштину да је по питању Приједлога Буџета општине Теслић за 2023. годину Комисија за буџет и финансије имала свој састанак и утврдила да је предложени документ у складу са законским прописима. Исто тако, по питању Приједлога Буџета општине Теслић за 2023. годину се састао и Надзорни одбор, који је утврдио да је предложени буџет у складу са законском регулативом и дао је своје позитивно мишљење.

Деана Вуковић – „За приватне вртиће је сад планирано да се издвоји 70.000,00 КМ из разлога што у складу са извршењем нема потребе за повећањем и сви који су предали у складу са капацитетом које имају приватни вртићи и ако би средства била повећана, не би била извршена. Када су у питању вјерске заједнице, у односу на ребаланс средства су повећана за 10.000,00 КМ. Разлог томе је што има план да се средства преусмјере у пројектну документацију за изградњу парохијског дома. Када је у питању трећи амандман који је предложен, он је у суштини испуњен у потпуности из разлога што смо на економском коду 'Подршка пројектима' планирали 200.000,00 КМ и у оквиру тога је планирано 50.000,00 КМ, а у складу са ангажманом које је Одјељење за привреду и пољопривреду склопило са њемачком организацијом АСБ, подстицај у привреди ће након ангажмана износити 300.000,00 КМ. Када је у питању програм младих, у складу са извршењем буџета, овај износ је довољан, из разлога што су на другим економским кодовима планиране ставке за омладинске и спортске организације које обухватају највећим дијелом омладину. Кад је у питању амандман везано за грант борачкој органиацији, ја се слажем да увијек може више, поготово када су у питању борачке категорије, али везано за Одјељење за борачко – инвалидску заштиту, ми смо већ ту ставку у односу на буџет подигли и преко 100.000,00 КМ и у односу на ребаланс за 62.000,00 КМ, гдје су, као што можете видјети, и средства за одржавање споменика, грант мјесним борачким организацијама и Општинској борачкој организацији и ту се већ приступило повећању тих средстава мимо гранта, а само планирање буџета везано за борачке категорије је ишло уз сугестије Општинске борачке организације и Одјељења за борачко инвалидску заштиту“.
Предсједник СО је дао на гласање амандман који је предложен од стране Клуба одборника СНСД-а:

АМАНДМАН I

Код буџетског корисника Кабинет наелника економски код 415200 Приватни вртићи, помоћ родитељима предвиђена средства од 70.000,00 КМ нису довољна.

Извршити релокацију средстава са економског кода 511300 – Набавка постројења и опреме и предвиђени износ повећати за 20.000,00 КМ.

Амандман није усвојен:

Гласање: 8 „ЗА“, 0 „ПРОТИВ“, 18 „УЗДРЖАНИ“.

Предсједник СО је дао на гласање амандман који је предложен од стране Клуба одборника СНСД-а:

АМАНДМАН II

У оквиру буџетског корисника: Кабинет начелника економски код 415200 – Помоћ вјерским заједницама предлажем повећање за 20.000,00 КМ.

Извршити релокацију средстава са економског кода 412700 – Јавно информисање.

Образложење: Ова средства планирати за трошкове наставка обнове цркве Светог Пророка Илије.

Амандман није усвојен:

Гласање: 8 „ЗА“, 0 „ПРОТИВ“, 18 „УЗДРЖАНИ“.

Предсједник СО је дао на гласање амандман који је предложен од стране Клуба одборника СНСД-а: 
АМАНДМАН  III

Код буџетског корисника Одјељење за привреду и пољопривреду економски код 414100 – Субвенција нефинансијским субјектима подстицај у привреди, предвиђе-но је 250.000,00 КМ и приједлог је да се ова ставка повећа за 50.000,00 КМ.

Извршити релокацију средстава са економског кода 511300 – Набавка опреме и намјештаја.

Амандман није усвојен:

Гласање: 8 „ЗА“, 0 „ПРОТИВ“, 18 „УЗДРЖАНИ“.

Предсједник СО је дао на гласање амандман који је предложен од стране Клуба одборника СНСД-а:
АМАНДМАН IV

Код буџетског корисника Одјељење за друштвене дјелатности економски код 415200 – Програм младих, да се повећа предвиђени износ од 6.000,00 КМ на 16.000,00 КМ.
Извршити релокацију средстава са буџетске резерве.

Амандман није усвојен:

Гласање: 8 „ЗА“, 0 „ПРОТИВ“, 18 „УЗДРЖАНИ“.

Предсједник СО је дао на гласање амандман који је предложен од стране Клуба одборника СНСД-а:

 АМАНДМАН V

Koд буџетског корисника Одјељење за борачко – инвалидску заштиту, економски код 415200 – Грант мјесним борачким организацијама, да се повећа са предложених 35.000,00 КМ на 50.000,00 КМ.

Амандман није усвојен:

Гласање: 8 „ЗА“, 0 „ПРОТИВ“, 18 „УЗДРЖАНИ“.

Предсједник СО је дао на гласање Приједлог Буџета општине Теслић за 2023. годину, који је усвојен са:
Гласање: 18 „ЗА“, 7 „ПРОТИВ“, 1 „УЗДРЖАНИ“.

а) Приједлог Одлуке о усвајању Буџета општине Теслић за 2023. годину; 

Предсједник СО је дао на гласање Приједлог Одлуке о усвајању Буџета општине Теслић за 2023. годину, Одлука је усвојена са:

Гласање: 18 „ЗА“, 7 „ПРОТИВ“, 1 „УЗДРЖАНИ“.

б) Приједлог Одлуке о извршењу Буџета општине Теслић за 2023. годину;
Предсједник СО је дао на гласање Приједлог Одлуке о извршењу Буџета општине Теслић за 2023. годину, Одлука је усвојена са:

Гласање: 18 „ЗА“, 7 „ПРОТИВ“, 1 „УЗДРЖАНИ“.

Ад. 2.
Приједлог Програма рада Скупштине општине Теслић за 2023. годину;
Предсједник СО је обавијестио одборнике да је поводом Нацрта Програма рада Скупштине општине Теслић одржана јавна расправа и на истој се није нико појавио, тако да није било нових приједлога за програм рада у односу на нацрт, осим три теме које су кандидоване у смислу обуке одборника које су везане за пројекте међународне организације, па би требали исте уврстити у програм. У односу на нацрт има одређених корекција и то: „У Приједлогу Програма рада Скупштине општине Теслић за 2023, тачка 6. у јануару фебруару (Програм додјеле подстицајних средстава у пољопривреди у 2023. години), умјесто Нацрт треба да стоји Приједлог. У марту мјесецу, тачка 26. Стручно усавршавање одборника на тему упознавања са актима (Закон о локалној самоуправи, Статут општине Теслић, Пословник о раду Скупштине општине Теслић, Етички кодекс), предлажемо да предлагач буде Стручна служба СО Теслић. У априлу мјесецу, под тачком број 16. Стручно усавршавање одборника на тему процеса израде просторно планске документације предлажемо да предлагач буде Одјељење за просторно уређење. У мају мјесецу, тачка 10. Стручно усавршавање одборника на тему процеса израде буџета и буџетског календара, предлажемо да предлагач буде Одјељење за финансије“. Предсједник СО је дао на разматрање Приједлог Програма рада Скупштине општине Теслић за 2023. годину.
Учешће у дискусији су узели одборници Предраг Девић и Радислав Ђурић.
Синиша Гаврић – Рекао је да је Програм рада исти из године у годину, преписивање тема из године у годину и не види сврху постојања саме Скупштине. „Законска обавеза је да се Програм Заједничке комуналне потрошње усвоји до 31.12. за наредну годину, такође се касно усваја и Програм одржавања локалних путева. Волио бих знати да ли се одустало од топлификације Теслића“?
Предсједник СО је дао на гласање Програм рада Скупштине општине Теслић за 2023. годину, Програм је усвојен са:

Гласање: 18 „ЗА“, 6 „ПРОТИВ“, 1 „УЗДРЖАНИ“.

Ад. 3.
Приједлог Одлуке о начину и условима продаје градског грађевинског земљишта непосредном погодбом у улици Карађорђева;
Уводно излагање је изнио Никола Стокић, начелник Одјељења за просторно уређење.

Предсједник СО је отовио расправу поводом ове тачке дневног реда. Како није било пријављених за дискусију, предсједник СО је дао на гласање Приједлог Одлуке о начину и условима продаје градског грађевинског земљишта непосредном погодбом у улици Карађорђева, Одлука је усвојена са:
Гласање: 18 „ЗА“, 0 „ПРОТИВ“, 6 „УЗДРЖАНИ“.

Ад. 4.
Давање сагласности на Приједлоге програма рада и финансијског плана за 2023. годину:

- ЈЗУ Дом здравља "Свети Сава" Теслић;

Предсједник СО је отворио расправу поводом ове тачке дневног реда.

Недељко Керић – „Ја сам на једној од сједница предложио, предочио и приложио петицију родитеља дјеце са сметњама и кашњењем у развоју са идејом да Центар за ментално здравље добије бар једног логопеда на радно вријеме од осам сати дневно. Ја сам тражио да се изнађе могућност да то буду два. Жао ми је ако није упућен допис Министарству здравља и социјалне заштите да се покуша наћи рјешење, а мислим да бисмо могли успјети у тој намјери. Центар за ментално здравље се и даље састоји од четири запослена, једног љекара специјалисте, клиничког психолога, логопеда и здравственог техничара са средњом стручном спремом. Када је у питању број запослених, то је овдје лијепо предочено и од 2017. године тај број варира од 150 до 164 радника. Обављао сам дужност шефа Службе хитне помоћи у два наврата и потенцирао сам да се омогући нови улаз са клизним вратима који је коначно предвиђен и то је добра ствар, да се служба хитне помоћи осавремени и да добије једно ново лице, једну нову димензију и један квалитетни-ји приступ, те се надам да ће то бити ријешено идуће године. План програма активности у Дому здравља је у овом документу садржајан, који креће од 01.05. до 03.12. и то је шаролико и лијепо распоређено. Жао ми је што није посвећен нити један дан борби против карцинома, нити једног посебно. У октобру је Дан борбе против карцинома дојке и ја та предавања одржим с времена на вријеме, некад испред Дома здравља, некад испред Актива жена СНСД-а, одазовем се ко год да ме позове и увијек ћу се одазвати без обзира која политичка партија била у питању, невладина организација или било ко други. (...) Још једном бих поздравио набавку опреме у мојој служби која је сада комплетирана, гдје смо уложили значајна средства набавком новог РТГ апарата, ултразвучног апарата од раније, мамографа којег смо добили донацијом, тако да је та служба сада врло респектабилна, заокружена свим оним што је потребно и мислим да можемо одговорити изазовима дијагностчке природе које се тичу РТГ и звучне дијагностике“.
Драженко Вуковић – „Желио бих да укажем на грешку на страни 19. у називу 'План надзора над мјерама контроле интрахоспиталних инфекција' и овдје није промашена тема, већ назив теме. Интрахоспиталне инфекције се односе на настанак инфекције хоспитализованих пацијената, пацијент који је хоспитализован на болничким одјељењима након 48 или више сати и ако се појави одређена инфекција коју пацијент није донио са собом, она је настала унутар те хоспитализације. Требало би да стоји: Програм мјера за спречавање и сузбијање инфекција повезаних са пружањем услуга здравствене заштите“. (...)  
Стојан Смиљанић – „Имаћемо у виду да треба да постоји позив за стручно предавање и мислим да ћемо ићи у том правцу да предавање буде испред Дома здравља, а покушаћемо да нађемо модус и за другу тему о којој је говорио Недељко Керић, а ради се о Центру за ментално здравље. ЈЗУ Дом здравља „Свети Сава“ Теслић је оријентисана као установа која пружа примарну здравствену заштиту на оне сегменте које уговара са Фондом здравственог осигурања, а то су: породична медицина, радиолошка служба, епидемиолошка служба, служба лабораторијске медицине, центар за ментално здравље. Имамо право са Болницом Добој у оквиру уговора са Фондом здравственог осигурања да позивамо специјалисте, а у питању је: интерна медицина, хирургија, ОРЛ и пар још специјалности. Како се у претходном периоду задесила пандемија корона вируса, која нас је осујетила у пружању овог вида здравствене заштите, намјера нам је да у 2023. години поправимо све услуге које смо имали прије пандемије“.
Синиша Китић – „Ми смо у току прошле године имали мноштво акредитованих предавања, гдје је нама љекарима првенствено био проблем путовање у друге градове да би добијали бодове за продужење лиценце. Захваљујући директору Дома здравља и др. Младену Ђурићу, који су успјели склопити договоре са врхунским специјалистима који су долазили у нашу установу одржавајући нам акредитована предавања заједно у сарадњи са министарствима и са одређеним фармацеутским кућама. У наредној години планирамо да одржимо још таквих активности и мислим да је константна едукација у нашој грани најбитнија ствар како се развијају нове болести и у обнављању знања о старим болестима“.
Предсједник СО је дао на гласање План и Програм рада ЈЗУ Дом здравља "Свети Сава" Теслић, План је једногласно усвојен:
Гласање: ЈЕДНОГЛАСНО „ЗА“ (23 одборника).
- ЈУ Центар за социјални рад Теслић; 

Узимајући у обзир да није било учесника у дискусији, предсједник СО је дао на гласање План и Програм рада ЈУ Центар за социјални рад Теслић, који је усвојен са:

Гласање: 18 „ЗА“, 0 „ПРОТИВ“, 5 „УЗДРЖАНИ“.
- ЈУ Народна библиотеке "Данило Киш" Теслић; 
Како није било учесника у расправи, предсједник СО је дао на гласање План и Програм рада ЈУ Народна библиотеке "Данило Киш" Теслић, али исти није усвојен:
Гласање: 8 „ЗА“, 0 „ПРОТИВ“, 15 „УЗДРЖАНИ“.
- ЈУ Туристичке организације општине Теслић; 
Након што је установио да нема пријављених за расправу, предсједник СО је дао на гласање План и Програм рада ЈУ Туристичке организације општине Теслић, који је усвојен са:

Гласање: 18 „ЗА“, 0 „ПРОТИВ“, 5 „УЗДРЖАНИ“.
- ЈУ Спортски центар „ Радолинка“ Теслић;
С обзиром на то да није било учесника у дискусији, предсједник СО је дао на гласање План и Програм рада ЈУ Спортски центар „ Радолинка“ Теслић, План је једногласно усвојен:
Гласање: ЈЕДНОГЛАСНО „ЗА“ (23 одборника). 

- ЈУ „Културни центар Теслић“;
Пошто није било пријављених за расправу, предсједник СО је исту закључио и дао на гласање План и Програм рада ЈУ „Културни центар Теслић“, а План је усвојен са:

Гласање: 18 „ЗА“, 0 „ПРОТИВ“, 6 „УЗДРЖАНИ“.
- ПКД „Рад“ а.д. Теслић;
Након што је утврдио да није било учесника у расправи, предсједник СО је дао на изјашњавање План и Програм рада ПКД „Рад“ а.д. Теслић, План је усвојен са:

Гласање: 18 „ЗА“, 0 „ПРОТИВ“, 6 „УЗДРЖАНИ“.
- КП „Комуналац“ а.д. Теслић;
Узимајући у обзир да није било пријављених за расправу, предсједник СО је дао на гласање План и Програм рада КП „Комуналац“ а.д. Теслић, План је усвојен са:

Гласање: 17 „ЗА“, 0 „ПРОТИВ“, 6 „УЗДРЖАНИ“, одборник Добрила Дринић Малић није гласала.

Ад. 5.
Нацрт Програма додјеле подстицајних средстава за пољопривреду у 2023. години; 
Пошто није било пријављених за расправу, предсједник СО је дао на гласање Нацрт Програма додјеле подстицајних средстава за пољопривреду у 2023. години, који је усвојен са:

Гласање: 18 „ЗА“, 0 „ПРОТИВ“, 6 „УЗДРЖАНИ“.
Ад. 6.
Приједлог Правилника о начину и поступку исплате једнократне новчане помоћи за рођење првог, другог, трећег, четвртог и сваког наредног дјетета на подручју општине Теслић;
Како није било потребно уводно излагање, предсједник СО је отворио расправу поводом Приједлога Правилника.
Предраг Девић – Сматра да би у Правилнику о начину и поступку исплате једнократне новчане помоћи за рођење првог, другог, трећег, четвртог и сваког наредног дјетета на подручју општине Теслић, у члану 4. тачка 2. умјесто 'копије личне карте оба родитеља' требало стајати 'неовјерена копија личне карте мајке' из сљедећих разлога: „У члану 2. тачка 5. пише да ово право на једнократну новчану помоћ може остварити један родитељ само једном за исто дијете. Ако је написано да право може остварити само један родитељ, зашто се тражи копија личне карте за оба родитеља у самом правилнику? С обзиром на то да може постојати ситуација да дијете може бити рођено ван брачне заједнице, дијете је дошло на свијет, родитељи немају комуникацију довољно добру за било шта да раде, мајка као носиоц старатељства у првобитном случају би сама могла поднијети захтјев. У овом случају како је сада у Правилнику наведено, то не би могло да се деси“. Мишљења је да би требало у предложеном Правилнику то поправити.
Славен Јелић – „Оно што је добро и помак јесте што је за ову ставку буџет повећан са 34.000,00 КМ на 90.000,00 КМ. Могу се уважити сугестије од стране одборника Предрага Девић, а овако је стављено у Правилник из разлога што смо имали једну специфичну ситуацију гдје мајка није могла предати захтјев, а у правилнику је тачно писало 'мајка', па смо онда ставили 'и другог родитеља'. Ово је техничка ствар, а ми свакако и прихватамо личне карте које нису овјерене и у Правилнику се не тражи овјерена копија, тако да те техничке ствари нису спорне, битно је да идемо ка заједничком циљу, а то је да покушамо подстаћи популациону политику. Мислим да ћемо поред овога морати да предлажемо још неких сет мјера како би покушали још нешто да урадимо по овом питању“.
Стојан Смиљанић – С обзиром на пад наталитета у Републици Српској, сматра да свака одлука која иде у циљу побољшања пронаталитетне политике добро дође и мишљења је да ће ова одлука за простор општине Теслић добро доћи.
Предсједник СО је закључио расправу и дао на гласање Приједлог Правилника о начину и поступку исплате једнократне новчане помоћи за рођење првог, другог, трећег, четвртог и сваког наредног дјетета на подручју општине Теслић, уз техниче исправке предложене од стране одборника Предрага Девића:
Гласање: ЈЕДНОГЛАСНО „ЗА“ (23 одборника).
Ад. 7.
Приједлог Одлуке о давању Спортских објеката Стрелиште и Стадион на локалитету Радолинка на управљање ЈУ СЦ „Радолинка“ Теслић;
С обзиром на то да није било учесника у расправи, предсједник СО је дао на гласање Приједлог Одлуке о давању Спортских објеката Стрелиште и Стадион на локалитету Радолинка на управљање ЈУ СЦ „Радолинка“ Теслић, Одлука је усвојена са:

Гласање: 21 „ЗА“, 0 „ПРОТИВ“, 0 „УЗДРЖАНИ“.

Ад. 8.
Приједлог Одлуке о стављању ван снаге Одлуке о мртвозорничкој служби на подручју општине Теслић;
Узимајући у обзир да није било учесника у расправи, предсједник СО је дао на гласање Приједлог Одлуке о стављању ван снаге Одлуке о мртвозорничкој служби на подручју општине Теслић, Одлука је усвојена са:

Гласање: 16 „ЗА“, 0 „ПРОТИВ“, 6 „УЗДРЖАНИ“.

Ад. 9.
Кадровска питања:

а) Приједлог Рјешења о престанку дужности в.д. чланова Управног одбора ЈУ „Културни центар Теслић“;
Како није било пријављених за расправу, предсједник СО је дао на гласање Приједлог Рјешења о престанку дужности в.д. чланова Управног одбора ЈУ „Културни центар Теслић“, Рјешење је усвојено са:

Гласање: 16 „ЗА“, 1 „ПРОТИВ“, 5 „УЗДРЖАНИ“.

б) Приједлог Рјешења о именовању чланова Управног одбора ЈУ „Културни центар Теслић“;
Предсједник СО је затражио паузу од 5 минута, ради засједања Комисије за изборе, именовања и мандатна питања. (11:23)

Александар Шакановић – На основу спроведеног Јавног конкурса за избор и именовање чланова Управног одбора ЈУ „Културни центар Теслић“, Комисији за изборе, именовања и мандатна питања су приспјели сљедећи кандидати: Јелена Лукић, професор разредне наставе из Теслића, Миодраг Цвијић, дипломирани инжињер машинства из Теслића и Маријан Чутура, дипломирани економиста из Теслића. Комисија је гласала на сљедећи начин:

Гласање: 4 „ЗА“, 0 „ПРОТИВ“, 1 „УЗДРЖАНИ“.

С обзиром на то да није било учесника у расправи, предсједник СО је дао на гласање Приједлог Рјешења о именовању чланова Управног одбора ЈУ „Културни центар Теслић“, Рјешење је усвојено са:

Гласање: 15 „ЗА“, 0 „ПРОТИВ“, 5 „УЗДРЖАНИ“.

в) Приједлог Рјешења о разрјешењу члана Комисије за привреду, друштвене дјелатности и развој;
Пошто није било пријављених за дискусију, предсједник СО је дао на гласање Приједлог Рјешења о разрјешењу члана Комисије за привреду, друштвене дјелатности и развој, Рјешење је усвојено са:
Гласање: 16 „ЗА“, 0 „ПРОТИВ“, 5 „УЗДРЖАНИ“.

г) Приједлог Рјешења о именовању члана Комисије за привреду, друштвене дјелатности и развој;
Александар Шакановић - Комисији за изборе, именовања и мандатна питања је пристигао један приједлог за члана Комисије за привреду, друштвене дјелатности и развој, а ради се о Славољубу Петричевићу. Комисија је гласала на сљедећи начин:

Гласање: 4 „ЗА“, 0 „ПРОТИВ“, 1 „УЗДРЖАНИ“.

Узимајући у обзир да није било пријављених за расправу, предсједник СО је дао на гласање Приједлог Рјешења о именовању члана Комисије за привреду, друштвене дјелатности и развој, Рјешење је усвојено са:

Гласање: 16 „ЗА“, 0 „ПРОТИВ“, 5 „УЗДРЖАНИ“.

Ад. 10. Одборничка питања – Није било одборничких питања.
Ад. 11. Разно – Није ништа било предвиђено.
Како је у потпуности исцрпљен дневни ред за ХXI редовну сједницу, Предсједник СО је исту закључио у 11:38 часова.

НАПОМЕНА: Саставни дио овог извода из записника је тонски снимак са ХXI редовне сједнице Скупштине општине Теслић, одржане 27.12.2022. године.

  СЕКРЕТАР СО                                                                                                        ПРЕДСЈЕДНИК СО

Сања Ђурђевић                                                                                                        Саво Касаповић

